# Benedikta Pučkytė

### Straipsnis iš Vikipedijos, laisvosios enciklopedijos.

Benedikta Pučkytė

Benedikta Pučkytė (1959 m. sausio 2 d. Miesteliškių k., Pasvalio r.), muzikos mokytoja ir chorvedė.

## [taisyti] Biografija

1970 – 1975 mokėsi Pasvalio vaikų muzikos mokykloje (P. Januškos akordeono klasė). Baigusi Pumpėnų vidurinę mokyklą, 1977 – 1981 choro dirigavimo mokėsi Panevėžio J. Švedo pedagoginėje muzikos mokykloje (dėst. B. Abromavičienė ir E. Šeduikytė). 1981 – 1989 choro dirigavimo studijas neakivaizdiniu būdu tęsė Lietuvos valstybinėje konservatorijoje (doc. P. Vailionio klasė).

1981 – 1984 Panevėžio 14-osios vidurinės mokyklos muzikos mokytoja, jaunučių, jaunių, merginų chorų ir vokalinių ansamblių vadovė. 1984 – 1988 Panevėžio 22-ojo vaikų lopšelio-darželio muzikos vadovė.

Nuo 1982 Panevėžio vaikų muzikos mokyklos mokytoja, 1982 – 1994 jaunių choro vadovė. Chorą paruošė Panevėžio miesto dainų šventėms ir kitiems kultūros renginiams, 1985 ir 1987 respublikinėms dainų šventėms (konkursuose pelnė antrąsias vietas), 1990 Lietuvos tautinei dainų šventei ir 1993 Lietuvos jaunimo mažajai dainų šventei Vilniuje. Choras daug koncertavo, giedojo bažnyčiose, dalyvavo religinės muzikos festivaliuose; jo koncertinėse programose buvo ir sudėtingesnių kūrinių. 1992 muzikos mokykloje pagal individualų projektą įsteigė choro klasę. Suorganizvo ir 1994 I Pasaulio lietuvių dainų šventei parengė Panevėžio miesto jaunių chorą. 1995 jai suteikta vyresniosios muzikos mokytojos kvalifikacijos kategorija.

1989 – 1991 B. Pučkytė – Panevėžio J. Švedo pedagoginės muzikos mokyklos ir 1991 – 1993 Politechnikos aukštesniosios mokyklos dėstytoja.

Nuo 1995 Panevėžio rajono kultūros, švietimo ir sporto skyriaus inspektorė-metodininkė. 1985 – 1995 laikotarpiu vadovavo Panevėžio miesto ir rajono įvairiems meno mėgėjų kolektyvams.

Nuo 1985 Panevėžio miesto dainų švenčių dirigentė, Panevėžio regiono chorvedžių tarybos narė, rajono įvairių kultūros renginių organizatorė, chorų ir vokalinių ansamblių konsultantė, Lietuvos chorų sąjungos narė.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../b/e/n/Benedikta_Pu%C4%8Dkyt%C4%97_2388.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška